Anexa
la Proiectul de hotărâre 

nr. 40 din 20.06.2022

NOTĂ CONCEPTUALĂ

1. Informații generale privind obiectivul de Investiții propus:
1.1. Denumirea obiectivului de investiții: „Construire împrejmuire la obiectivul sediu Primărie, satul Șoldanu”, în satul Șoldanu, comuna Soldanu, județul Călărași.
1.2. Ordonator principal de credite/investitor: Comuna Șoldanu, Județul Călărași;

1.3. Ordonator de credite (secundar/terțiar): Primarul Comunei Șoldanu;
1.4. Beneficiarul investiției: Comuna Șoldanu, Județul Călărași;
2. Necesitatea și oportunitatea obiectivului de investiții propus
2.1. Scurtă prezentare privind:

a) deficiențe ale situației actuale:
Amplasamentul studiat se afla în domeniul public, în administrarea Comunei Șoldanu, conform Hotărârii Consiliului Local al Comunei Șoldanu nr. 21/17.12.1999 privind modificarea inventarului bunurilor care alcătuiesc domeniul public al Comunei Soldanu, Județul Călărași aprobat prin Hotărârea Consiliului Local al Comunei Șoldanu nr. 15/27.08.1999.

Terenul, în suprafață de 1968 mp este amplasat pe Șoseaua Olteniței, nr 70, situat in intravilanul Satului Șoldanu, Comuna Șoldanu și are dimensiunile în plan conform planului de situație anexat prezentei lucrări.
Terenul nu este împrejmuit corespunzător și nu prezintă siguranță.        

b) efectul pozitiv previzionat prin realizarea obiectivului de investiții:
Delimitarea imobilului si asigurarea unei mai bune siguranțe.

Necesitatea realizării acestei investiții consta în:

- Siguranță;

- Delimitarea incintei.
c) impactul negativ previzionat în cazul nerealizării obiectivului de investiții. Neasigurarea avantajelor prezentate la punctul b).
2.2. Prezentarea, după caz, a obiectivelor de investiții cu aceleași funcțiuni sau funcțiuni similare cu obiectivul de investiții propus, existente în zonă, în vederea justificării necesității realizării obiectivului de investiții propus: pentru realizarea siguranței toate obiectivele aflate în administrarea Consiliului Local al Comunei Șoldanu trebuie sa fie împrejmuite.
2.3. Existența, după caz, a unei strategii, a unui master plan ori a unor planuri similare, aprobate prin acte normative, în cadrul cărora se poate încadra obiectivul de investiții propus: nu e cazul.
2.4. Existența, după caz, a unor acorduri internaționale ale statului care obligă partea română la realizarea obiectivului de investiții: nu e cazul.

2.5. Obiective generale, preconizate a fi atinse prin realizarea investiției

Construirea împrejmuirii prin delimitarea amplasamentului cu un gard realizat la standarde ridicate.

Realizarea împrejmuirii, în condiții calitative ridicate și care oferă siguranță cetățenilor este oportună și prezintă multiple avantaje:

· asigurarea unor condiții calitative ridicate;

· asigurarea cetățenilor prin realizarea gardului la nivelul unor standarde ridicate;

· asigurarea unui plus de valoare însemnat prin crearea unui impact vizual plăcut, în condiții calitative ridicate, cu o durată de viață mare și cu costuri de exploatare foarte reduse.

3. Estimarea suportabilității investiției publice

3.1. Estimarea cheltuielilor pentru execuția obiectivului de investiții, luându-se în considerare, după caz:

· costurile unor investiții similare realizate;

· standarde de cost pentru investiții similare.

Investiția este estimata la o valoare aproximativ de 42.100 lei fără TVA gardul din panouri prefabricate din beton și 61.800 lei fără TVA gardul din beton cu panouri din fier / metal.
Total investiție estimată: 103.900 lei fără TVA.
3.2. Estimarea cheltuielilor pentru proiectarea, pe faze, a documentației tehnico-economice aferente obiectivului de investiție, precum și pentru elaborarea altor studii de specialitate în funcție de specificul obiectivului de investiții, inclusiv cheltuielile necesare pentru obținerea avizelor, autorizațiilor și acordurilor prevăzute de lege: costurile estimate privind proiectarea se estimează la 4.500 lei fără TVA.
3.3. Surse identificate pentru finanțarea cheltuielilor estimate: bugetul local.
4. Informații privind regimul juridic, economic și tehnic al terenului și/sau al construcției existente

Amplasamentul studiat se afla în domeniul public, în administrarea Consiliului Local al Comunei Șoldanu conform  Hotărârii Consiliului Local la Comunei Șoldanu privind inventarului bunurilor care alcătuiesc domeniul public al Comunei Șoldanu, Județul Călăraşi nr. 15/27.08.1999, cu modificările și completările ulterioare.

5. Particularități ale amplasamentului/amplasamentelor propus(e) pentru realizarea obiectivului de investiții:
a) descrierea succintă a amplasamentului/amplasamentelor propus(e) (localizare, suprafața terenului, dimensiuni în plan):
Terenul, in suprafața de 1968 mp este amplasat pe Șoseaua Olteniței, nr 70, situat in intravilanul satului Soldanu, comuna Soldanu, are dimensiunile in plan conform planului de situație anexat prezentei lucrări si are următoarele vecinătăți:
· Latura din N – Pestrițu Costinel;

· Latura din S – Șoseaua Olteniței;

· Latura din E – Slave Dumitru;

· Latura din V – Str. Nufărului.
b) relațiile cu zone învecinate, accesuri existente și/sau căi de acces posibile:
Comuna Șoldanu, Județul Călăraşi este amplasată în zona de sud-vest a Județului Călărași, pe ambele maluri ale Râului Argeș, de-a lungul drumului național DN4, București - Oltenița, la km 44 și este compusă din 2 sate și anume: satul Șoldanu și satul Negoești.

Vecinătățile teritoriului administrativ al comunei Șoldanu sunt următoarele:

· la Nord – Comuna Luica, la aproximativ 3 km de centrul satului reședință, Șoldanu;

· la Sud – Comuna Radovanu, la aproximativ 4 km de centrul satului reședință, Șoldanu;

· la Est   – Comuna Curcani, la aproximativ 4 km de centrul satului reședință, Șoldanu;

· la Vest – Orașul Budești, la aproximativ 4 km de centrul satului reședință, Șoldanu.
c) surse de poluare existente în zonă:  nu e cazul.
d) particularități de relief:
Plasată pe bordura de vest a Câmpiei Mostiștei, pe care în acest sector Valea Argeșului o desparte de câmpia mai înaltă, a Burnazului, comuna prezintă un relief de câmpie netedă, tabulară, înclinată ușor către SSV, înspre Râul Argeș. Teritoriul comunei se include în tipul vegetației de stepă.

Sub aspect geomorfologic, teritoriul comunei face parte din marea unitate Câmpia Română, acoperită de o cuvertură sedimentară alcătuită din depozite cuaternare. Pătura superficială a acestor depuneri este reprezentată de loess, care constituie roca mamă generatoare de soluri pe terase și versanți. O caracteristică a materialului loess-ului de suprafață o constituie numeroasele depresiuni de tasare, care se găsesc răspândite pe toate terasele.

Lunca Argeșului este dezvoltată în sectorul SE al comunei, fiind despărțită în terase printr-un prag abrupt, cu înălțimi variabile, situate între 3-5 m.
e) nivel de echipare tehnico-edilitară a zonei și posibilități de asigurare a utilităților: zona studiata oferă posibilitatea de asigurare a racordării la utilități (apă, energie electrică).
 f) existența unor eventuale rețele edilitare în amplasament care ar necesita relocare/protejare, în măsura în care pot fi identificate: nu e cazul.

g) posibile obligații de servitute: nu e cazul.
h) condiționări constructive determinate de starea tehnică și de sistemul constructiv al unor construcții existente în amplasament, asupra cărora se vor face lucrări de intervenții, după caz: nu e cazul.

i) reglementări urbanistice aplicabile zonei conform documentațiilor de urbanism aprobate - plan urbanistic general/plan urbanistic zonal și regulamentul local de urbanism aferent: nu e cazul.
j) existența de monumente istorice/de arhitectură sau situri arheologice pe amplasament sau în zona imediat învecinată; existența condiționărilor specifice în cazul existenței unor zone protejate: nu e cazul.
6. Descrierea succintă a obiectivului de învestiții propus, din punct de vedere tehnic și funcțional:

a) destinație și funcțiuni:
Prin realizarea obiectivului de investiție „Construire împrejmuire la obiectivul sediu Primărie, satul Șoldanu”, în Comuna Șoldanu, Satul Șoldanu, Județul Călărași se dorește realizarea următoarelor lucrări:
· construirea unui gard din stâlpi și panouri de beton prefabricate de înălțime 2 m și lungime 90,64 ml, pe laturile de nord și est. Montarea lui se va face pe soclu continuu din beton armat cu fundații izolate în dreptul stâlpilor. 

· construirea unui gard la strada, pe laturile dinspre sud și vest, din stâlpi și soclu din beton armat și panouri decorative din tablă / fier pe o lungime de 88.3 ml.

b) caracteristici, parametri și date tehnice specifice, preconizate

Se vor folosi:

a) Placi prefabricate din beton (conțin armătura de 6 mm) de dimensiune 200x45x4 cm; stâlpi prefabricați din beton cu model piatra sau cărămidă de dimensiune 14 x 13 x 220 cm

b) Soclu beton continuu cu h = 0.20 m și fundații izolate pentru stâlpi; gard cu soclu și stâlpi din beton armat, h = 1.75 ÷1.85 m și panouri din fier / table decorative.
c) durata minimă de funcționare apreciată corespunzător destinației/funcțiunilor propuse: 25 ani.
d) nevoi/solicitări funcționale specifice: necesitatea realizării acestei investiții consta în:  siguranță, delimitarea incintei.
7. Justificarea necesității elaborării, după caz, a:

· studiului de prefezabilitate, în cazul obiectivelor/proiectelor majore de învestiții: nu e cazul.

· expertizei tehnice și, după caz, a auditului energetic ori a altor studii de specialitate, audituri sau analize relevante, inclusiv analiza diagnostic, în cazul intervențiilor la construcții existente: nu e cazul.
· unui studiu de fundamentare a valorii resursei culturale referitoare la restricțiile și permisivitățile asociate cu obiectivul de investiții, în cazul intervențiilor pe monumente istorice sau în zone protejate: nu e cazul.

